Folketing
2012-11-22

Tak for det. Tak for den forholdsvis positive modtagelse af forslaget. Når jeg siger forholdsvis, er det, fordi det jo altid er så sjovt, når man har fremsat et beslutningsforslag, som alle egentlig synes er godt, men som alle så siger nej til. Det kan man jo altid tage sådan lidt ... Men det, jeg synes er godt, er, at om ikke andet har vi fået rejst debatten. Det har været vigtigt for Dansk Folkeparti i hvert fald at sige: Det her bør vi se på. Jeg synes, det er positivt, at justitsministeren siger, at alt andet lige holder vi nu et møde mellem Rigsadvokaten, bistandsadvokaterne, Udenrigsministeriet og Justitsministeriet og forsøger at få afdækket, hvad det er, der i det praktiske, kan man sige, er et problem. For det er jo lige præcis der, man støder på problemerne, og så kan det godt være, at det ikke er en lov, men nogle retningslinjer, og hvad ved jeg, der skal til. Det er jo også ligesom det, vi lægger op til i beslutningsforslaget.